Bæjarráð Akraness samþykkti á fundi sínum sl. mánudag að auglýsa styrki að upphæð 2,1 milljónum króna vegna verkefna sem tengjast afþreyingu og viðburðum næsta sumar . Horft verði til þess að verkefnin laði að ferðamenn til Akraness , bæði innlenda og erlenda . Auglýst verði eftir styrkumsóknum frá einstaklingum , fyrirtækjum , stofnunum og félagasamtökum með umsóknarfresti til 15. apríl næstkomandi . Hámark styrkupphæðar verði kr. 300.000 fyrir hvert verkefni .